**CONTINGUT:** Realització d’una ruta de senderisme (part pràctica) amb el seu treball teòric posterior. Ho pots fer individual o per parelles.

És imprescindible que et descarreguis l’aplicació al mòbil “Wikiloc” o una semblant, com per exemple, “Runtastic”. Hauràs de descarregar-la, buscar una ruta de 10 a 15 km. Et recomano que el dia de la sortida portis una bateria per poder carregar el mòbil ja que l’utilitzaràs per fer fotografies i seguir la ruta.

**EXTENSIÓ:** DIN-A4, alinear el text en justificat, doble espai, lletra a 11 o 12 y títols/subtítols a 14-16, a ordinador (imprès i ben presentat).

**PRESENTACIÓ DEL TREBALL:**

La presentació del treball s’ajustarà a les següents directrius:

1. **Portada:** títol, autor (nom i cognoms), grup, curs, assignatura, IES.
2. **Índex** ordenat pels apartats i número de pàgina.
3. El primer apartat del treball ha de ser d’**introducció** i visió de conjunt sobre la ruta de senderisme escollida.
4. El segon apartat, **fitxa tècnica** de la ruta. La fitxa ha de constar dels subapartats següents:

* Recorregut (mapa).
* Nom de la ruta.
* Municipi.
* Gràfic perfil ruta (gràfic).
* De quina manera es realitza: caminant o corrent
* Distància (obligatori de 10 a 15 km).
* Dificultat.
* Desnivell de pujada.
* Desnivell de baixada.
* Velocitat mitja.
* Temps en moviment.
* Temps total.

1. El tercer apartat, **descripció de la ruta** i les **fotografies** dels llocs més significatius de la ruta escollida. Has de tenir en compte descriure el recorregut, escriure les indicacions a tenir en compte per poder seguir-la, senyals, trencants, desviaments i punts d’interès. Respecte les fotografies, has de sortir en totes elles. **Pots fer la ruta i sortir a les fotografies amb altres amics i familiars.**
2. **Conclusió final** després de la realització de la ruta. **Reflexió i opinió personal**.

**DATA LLIURAMENT: dijous 30 de maig de 2019 al correu epomar@xtec.cat**